stanford-oval/wikipedia huggingface dataset:
מרת'ה צ'ייס
הערות שוליים

↑  Martha Chase, Project Biodiversify, ‏2020-12-13 (באנגלית אמריקאית)
↑  Lavietes, Stuart (2003-08-13). "Martha Chase, 75, a Researcher Who Aided in DNA Experiment". The New York Times (באנגלית אמריקאית). ISSN 0362-4331. נבדק ב-2023-12-30.
1 2 3 4  The Hershey-Chase Experiments (1952), by Alfred Hershey and Martha Chase | Embryo Project Encyclopedia, embryo.asu.edu
טיילור לאוטנר

| --- | --- |

טיילור לאוטנר, 2012
 לידה:  11 בפברואר 1992 (בן 33) גרנד ראפידס, מישיגן, ארצות הברית
 שם לידה:  Taylor Daniel Lautner 
 סוגה מועדפת:  פנטזיה - מדע בדיוני אנגלית
 מדינה:  ארצות הברית 
 תקופת הפעילות:  מ-2001
 מקום לימודים:  Valencia High School 
 בת זוג:  טיילור דום (2022–הווה)
 פרופיל ב-IMDb
 
טיילור דניאל לאוטנר (באנגלית: Taylor Daniel Lautner; נולד ב-11 בפברואר 1992) הוא שחקן ודוגמן אמריקאי. ידוע בעיקר בשל גילום דמותו של ג'ייקוב בלאק בסדרת סרטי "דמדומים" המבוסס על הרומן הפופולרי של סטפני מאייר באותו שם.
ביוגרפיה

לאוטנר נולד בגרנד ראפידס, מישיגן שבארצות הברית. אמו, דבורה לאוטנר, עובדת בחברה לפיתוח תוכנה. אביו, דניאל לאוטנר, הוא טייס בחברת תעופה מסחרית. יש ללאוטנר אחות צעירה ששמה מק'אנה.
ללאוטנר ישנה הכשרה באמנויות לחימה, לאחר שלמד קראטה בבית ספר לקראטה בהולנד, מגיל שש.
קריירה

לאוטנר החל לשחק בשנת 2001, כשהופיע בסרט הטלוויזיה "Shadow Fury". לאחר מכן קיבל תפקידים בסדרה "סאמרלנד", "המופע של ברני מק", ו"המשפחה שלי". לאחר כן הופיע גם במספר תוכניות וסרטים נוספים. בנוסף לטלוויזיה, לאוטנר הצליח מאוד בתחום הדיבוב (בין השאר דיבב בתוכניות כמו "צ'רלי בראון" ו"סקובי דו". בשנת 2005, זכה לאוטנר בתפקיד שרקבוי בסרטו של רוברט רודריגז "הרפתקאות שרקבוי ולבהגירל בתלת מימד". הוא בילה שלושה חודשים על הסט באוסטין, טקסס בצילומים. חודשים לאחר מכן, הוא נבחן בהצלחה לתפקיד אליוט בסרט "12 במחיר אחד 2".
באוקטובר 2008, שיחק לאוטנר את בנו של כריסטיאן סלייטר בסדרת הטלוויזיה "My Own Worst Enemy", עד שהתוכנית בוטלה לאחר 9 פרקים. אז שיחק לאוטנר את ג'ייקוב בלאק ב"דמדומים", עיבוד קולנועי לרומן מאת סטפני מאייר. עקב השינויים הגופניים העיקריים המתרחשים בדמותו של ג'ייקוב בלאק לאורך הסאגה, הבמאי של סרט ההמשך "דמדומים 2: ירח חדש" שקל את החלפת לאוטנר בשחקן אחר בסרט השני. בניסיון לשמור על התפקיד, לאוטנר הכניס עצמו למשטר אימונים מפרך והעלה כ-13 ק"ג מסת שרירים, ובעקבות זאת לאוטנר שב לתפקידו כג'ייקוב בסרט השני.
בשנת 2010, שיחק בתפקיד משני בקומדיה הרומנטית "יום האהבה" כווילי, בן זוגה של טיילור סוויפט ששחקה את פליסיה,
בספטמבר 2009, לאוטנר ושאקירה הגישו את פרס ה"ווידאו הטוב ביותר לזמרת" לטיילור סוויפט בטקס פרסי MTV 2009. לאוטנר הנחה את התוכנית "סאטרדיי נייט לייב" ב-12 בדצמבר 2009, מה שהפך אותו לאחד המנחים הצעירים ביותר בהיסטוריה של התוכנית.
ב 2011, שיחק לאונטר בסרט "חטיפה" שעלה לאקרנים ב-23 בספטמבר לבתי הקולנוע בארצות הברית, וגם בשחר מפציע, החלק הרביעי בסדרת דמדומים, אשר החלק הראשון- דמדומים 4: שחר מפציע - חלק 1 עלה לאקרנים במהלך השנה.
בשנת 2016 שיחק בסרט הדרמה "Run the Tide" שם גילם "ריי" ריימונד, אשר חוטף את אחיו הצעיר במטרה להגשים את החלום הגדול. באותה שנה גילם את ד"ר קסידי בעונה השנייה של הסדרה "מלכות הצעקה", קומדיית אימה בכיכובה של אמה רוברטס.
בפברואר 2025 הוכרז כי לאוטנר ישתתף ויפיק בפועל את הסדרה "Taylor Lautner: Werewolf Hunter", אשר נמצאת בפיתוח באולפני אמזון. הסדרה תתמקד בדמותו של לאוטנר עצמו, כאשר לאחר סיום סרטי "דמדומים", הוא מגלה את ייעודו האמיתי - צייד אנשי זאב.
חיים אישיים

בשנת 2009, בעת צילומי הסרט "יום האהבה", לאוטנר החל מערכת יחסים עם הזמרת טיילור סוויפט; הם נפרדו מאוחר יותר באותה שנה.
ולאחר יצא עם הזמרת והשחקנית סלינה גומז לתקופה של חודשים ספורים.
בנובמבר 2010 החל לצאת עם השחקנית לילי קולינס, לאחר שהשניים הצטלמו לסרט "חטיפה"; הם נפרדו בספטמבר 2011.
מ-2013 עד 2015 הוא היה במערכת יחסים עם השחקנית הקנדית מרי אבג'רופולוס. לאחר מכן בדצמבר 2016, החל לצאת עם השחקנית בילי לורד ששיחקה לצדו בסדרה "מלכות הצעקה"; השניים נפרדו ביולי 2017.
מאז 2018, הוא יוצא עם האחות טיילור דום. ב-13 בנובמבר 2021, לאוטנר פרסם באמצעות חשבון האינסטגרם שהוא ודום מאורסים. הם התחתנו בנובמבר 2022.
בשנת 2020, הוא רכש בית בעיר אגורה הילס בקליפורניה, תוך שמירה על אחוזתו בשטח של 10 דונם בעיירה קסטאייק הממוקמת במחוז לוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Shadow Fury | קיסמט הצעיר |  |
| 2005 | הרפתקאות שרקבוי ולבהגירל (אנ') | שארק בוי |  |
| 2005 | 12 במחיר אחד 2 | אליוט מורטו |  |
| 2008 | דמדומים | ג'ייקוב "ג'ייק" בלאק |  |
| 2009 | דמדומים 2: ירח חדש | ג'ייקוב "ג'ייק" בלאק |  |
| 2010 | יום האהבה | ווילי הארינטון |  |
| 2010 | דמדומים 3: ליקוי חמה | ג'ייקוב "ג'ייק" בלאק |  |
| 2011 | חטיפה | ניית'ן הרפר / ניית'ן פרייס |  |
| 2011 | דמדומים 4: שחר מפציע - חלק 1 | ג'ייקוב "ג'ייק" בלאק |  |
| 2012 | דמדומים 4: שחר מפציע - חלק 2 | ג'ייקוב "ג'ייק" בלאק |  |
| 2013 | מגודלים 2 | אנדי |  |
| 2015 | עוקבים | קאם |  |
| 2015 | השישה המגוחכים | ליל פיט |  |
| 2016 | Run the Tide | ריימונד הייטאואר |  |
| 2022 | משחק בית | טרוי למברט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004-2003 | המופע של ברני מק | ארון | 2 פרקים |
| 2004 | אשתי והילדים | טיירון | פרק: "Class Reunion" |
| 2004 | סאמרלנד (אנ') | ילד בחוף | פרק: "To Thine Self Be True" |
| 2005 | מה חדש, סקובי דו? | נד / דניס | דיבוב; 2 פרקים |
| 2005 | Duck Dodgers | רג'י ווסרשטיין | דיבוב; 2 פרקים |
| 2007-2005 | דני פנטום | יאנג בלאד | דיבוב; 3 פרקים |
| 2006 | He's a Bully, Charlie Brown | ג'ו אגאט | דיבוב; ספיישל של NBC |
| 2006 | Love, Inc. | אוליבר | פרק: "Arrested Development" |
| 2008 | האויב הכי גרוע של עצמי | ג'ק ספייבי | תפקיד ראשי; 7 פרקים |
| 2018-2014 | קוּקוּ | דייל אשבריק ג'וניור | תפקיד ראשי (עונות 4-2); 20 פרקים |
| 2016 | מלכות הצעקה | ד"ר קסידי קסקייד | תפקיד ראשי (עונה 2); 10 פרקים |
| יפורסם בהמשך | Taylor Lautner: Werewolf Hunter | טיילור לאוטנר |  |
הערות שוליים

1 2  Joe Otterson, ‘Taylor Lautner: Werewolf Hunter’ TV Series in Development at Amazon MGM Studios (EXCLUSIVE), Variety, ‏2025-02-12 (באנגלית אמריקאית)
↑  Deirdre Simonds, Taylor Lautner and Taylor Dome marry at a stunning California winery, Mail Online, ‏2022-11-12
ביברס נאתכו

נאתכו במדי רובין קאזאן, 2013
ביברס נאתכו (באדיגית: Бибэрс Натхъо; בסרבית: Бибрас Натхо; נולד ב-18 בפברואר 1988) הוא כדורגלן צ'רקסי-ישראלי-סרבי שהתאזרח, המשחק בעמדת הקשר המרכזי והקשר אחורי בפרטיזן בלגרד מהליגה הסרבית. קפטן ושחקן נבחרת ישראל לשעבר. בעל עיטור נשיא מדינת ישראל לשנת 2023.
קריירת נבחרות

נאתכו שיחק בצעירותו בנבחרת הנוער של ישראל. במשחק מול נבחרת הנוער של סלובקיה בשנת 2007 ענד נאתכו את סרט הקפטן, והיה לקפטן נבחרת הנוער הראשון בישראל שאינו-יהודי. באותה שנה זומן לראשונה לסגל הנבחרת הצעירה של ישראל, בגיל 19 בלבד. נאתכו רשם במדי הנבחרת הצעירה 23 הופעות וכבש חמישה שערים.
באוגוסט 2009 זומן לראשונה לסגל הנבחרת הבוגרת של ישראל. ב-3 במרץ 2010 ערך נאתכו את הופעת הבכורה במדי הנבחרת הבוגרת, במשחק ידידות מול נבחרת רומניה, כשעלה מהספסל והחליף את שותפו לקבוצת הפועל תל אביב, גילי ורמוט. את שערו הראשון במדי נבחרת ישראל כבש ב-7 בספטמבר 2012, במשחק מול נבחרת אזרבייג'ן בבאקו במסגרת מוקדמות מונדיאל 2014. נאתכו היה שחקן הרכב קבוע גם במשחקי מוקדמות יורו 2016 ומוקדמות מונדיאל 2018.
ב-24 במרץ 2018 נאתכו פתח בהרכב לראשונה יחד עם סרט הקפטן בהופעתו ה-50 במדי נבחרת ישראל הבוגרת, בהפסד 1–2 במשחק ידידות מול רומניה, ובכך הפך לשחקן הלא-יהודי הראשון שמשמש כקפטן נבחרת ישראל.
ב-25 במרץ 2023 נכנס כמחליף בדקה ה-88  במשחקו האחרון בנבחרת, שנגמר בתוצאת תיקו ביתית 1–1 מול קוסובו, כאשר הודיע במסיבת העיתונאים קודם לכן כי זהו יהיה משחקו האחרון במדי הנבחרת כקפטן וכשחקן, כשמחליפו בתפקיד שנבחר הוא אלי דסה ששימש כסגן-הקפטן של הנבחרת במהלך השנה שקדמה לכך.
חיים אישיים

נאתכו הוא בן דודה של הכדורסלנית הצ'רקסית-ישראלית נילי נאתכו, שנהרגה בתאונת דרכים בשנת 2004, והוא נוהג לשחק עם הספרה 6 על מדיו כשם שהיא נהגה לשחק עם מספר זה. דודנו הוא הכדורגלן הרוסי-צ'רקסי, אמיר נאתכו. הכדורגלן הצ'רקסי-ישראלי, אמיר רוסתום, הוא קרוב משפחה נוסף.
הוא נשוי למעצבת האופנה טליה אשמוז-נאתכו, גם היא צ'רקסית-ישראלית מכפר כמא, ולהם שלושה ילדים. בנו הבכור שנולד בשנת 2012 קרוי על שם אביו של נאתכו, אכרם, ששירת במג"ב ומת מדום לב בשנת 2008.
ב-11 ביולי 2022 התאזרח נאתכו באופן רשמי בסרביה.
תארים

גביע המדינה: 2006/2007
הגביע הרוסי: 2011/2012
סופר קאפ: 2012
אליפות רוסיה: 2015/2016
הערות שוליים

1 2  לא יחשב כזר: נאתכו קיבל אזרחות סרבית, באתר ערוץ הספורט, 11 ביולי 2022
1 2  https://twitter.com/pfchisterical/status/1546431606218440709/photo/1
1 2  "Службени гласник Републике Србије". www.pravno-informacioni-sistem.rs. נבדק ב-2022-07-10.
↑  נאתכו: "אני ישראלי, אבל לא פחות מכך מוסלמי", באתר וואלה, 19 באוקטובר 2010
↑  Три дома Бибраса Натхо (ברוסית). Adiga. 8 במרץ 2012. נבדק ב-31 באוגוסט 2014. {{cite news}}:  (עזרה)
↑  יניב קובוביץ, הנקמה המושלמת של ביברס נאתכו, באתר הארץ, 12 בפברואר 2008
↑  יניב קובוביץ, האויב השקט של ביברס נאתכו, באתר הארץ, 8 בדצמבר 2008
↑  משה הרוש, הליגה האירופית: ביברס נאתכו בין הפועל ת"א לקאזאן, באתר הארץ, 25 בפברואר 2010
↑  לי בוץ, רשמית: נאתכו חתם בקאזאן לארבע שנים, באתר ynet, 8 במרץ 2010
↑  אורן יוסיפוביץ‏, ואז נאתכו הסתובב, וגילה שהוא נעלם בשלג: שליחנו עם המתורגמן של ביברס, באתר וואלה, 5 ביולי 2018
↑  יאיר קטן, כישלון מהדהד: העונה המאכזבת של הליגיונרים, באתר ynet, 25 במאי 2012
↑  לפני האלק ולאב, זר השנה ברוסיה: ביברס נאתכו, באתר ONE‏, 27 במאי 2013
↑  רשמית: ביברס נאתכו חתם בפאוק סלוניקי, באתר וואלה, 29 בינואר 2014
↑  ביברס נאתכו חתם בצסק"א מוסקבה, באתר וואלה, 9 באוגוסט 2014
↑  שלושער ובישול לנאתכו ב-0:6 של צסק"א מול רוסטוב, באתר וואלה, 31 באוגוסט 2014
↑  עוד הישג: נאתכו הוכתר כשחקן החודש בצסק"א, באתר ערוץ הספורט, 6 בספטמבר 2014
↑  מוטי פשכצקי, ‏המו"מ עם צסק"א לא צלח. נאתכו הפך לשחקן חופשי, באתר ערוץ הספורט, 1 ביוני 2018
↑  מוטי פשכצקי, ‏ביברס נאתכו חתם לשנתיים באולימפיאקוס, באתר ערוץ הספורט, 6 באוגוסט 2018
↑  "נאתכו החתמת השנה ביוון", "יהיה שחקן מוביל", באתר ONE‏, 7 באוגוסט 2018
↑  ליגיונרים: ביברס נאתכו כבש שער ניצחון בדקה ה-92, שער בכורה גם לליאור רפאלוב, באתר וואלה, 16 בספטמבר 2018
↑  מוטי פשחצקי, ‏ביברס נאתכו התיר את חוזהו באולימפיאקוס, באתר ערוץ הספורט, 26 ביוני 2019
↑  יעד חמישי באירופה: נאתכו חתם בפרטיזן בלגרד, באתר ONE‏, 19 באוגוסט 2019
↑    נדב צנציפר, כאן הקפטן שלכם מדבר, באתר "ידיעות אחרונות", 13 בספטמבר 2018
↑  Israel vs. Kosovo - 25 March 2023 - Soccerway, int.soccerway.com
↑  גיא גבע, ‏נאתכו: בטוח שהנבחרת תגיע ליורו, אהיה בשווייץ, באתר ONE‏, 25 במרץ 2023
↑  "בחרתי במספר 6 בגלל נילי נאתכו, באתר ערוץ הספורט, 20 באוגוסט 2019
↑  אופיר סער‏, סינדרלה על קורקינט, באתר וואלה, 6 בספטמבר 2019
↑  Talia Ashmoz Natcho (@talianatcho) • Instagram photos and videos, ברשת החברתית אינסטגרם
↑  לי בוץ, נאתכו: רוצה שאבא יראה מלמעלה שאני מצליח, באתר ynet, 27 בפברואר 2009
כשרות משפטית

כשרות משפטית היא יכולתו של כל אדם, מיום לידתו ועד מותו, ליהנות מזכויות ולשאת בחובות, אשר טומנות בחובן משמעות משפטית כלשהי. החוק אשר מסדיר את נושא הכשרות המשפטית בישראל הוא חוק הכשרות המשפטית והאפוטרופסות (להלן: "חוק הכשרות המשפטית").
הגבלת הכשרות המשפטית בחוק

על אף העובדה כי כל אדם זכאי לבצע פעולות משפטיות, קיימות אוכלוסיות מסוימות אשר החוק הישראלי או בית המשפט (באמצעות פסק דין) מגבילים את יכולתן לבצע פעולות משפטיות מסוימות. במקרים כאלו, ימונה לו תומך קבלת החלטות, מיופה כח זמני או מתמשך או אפוטרופוס.
אפוטרופוס הוא אדם שממונה על ידי בית המשפט על מנת שידאג לאדם (קטין או בגיר), אשר בשל מצבו אינו מסוגל לדאוג לעצמו, אך כאמור, קיימות גם אפשרויות חליפיות לאפוטרופסות. עד לתיקון ה-18 לחוק הכשרות המשפטית בשנת 2016, אדם אשר מונה לו אפוטרופוס נקרא "חסוי", ביטוי המוחק את משמעותו כאדם. כעת המונח החוקי הרשמי הוא "אדם אשר מונה לו אפוטרופוס".
הגבלת הכשרות המשפטית בחוק > קטינים

פעולה משפטית של קטין, שטרם מלאו לו 18 שנים, טעונה הסכמה של נציגו (הוריו של הקטין או האפוטרופוס שלו).
הסכמה זו יכולה להינתן מראש לפעולה מסוימת או לסוג מסוים של פעולות. זכותו של נציג הקטין לבטל את הסכמתו לפעולה המשפטית, כל עוד לא נעשתה.
במקרים בהם נעשתה פעולה משפטית של קטין ללא הסכמתו של נציגו, ניתן יהיה לבטלה בתנאים מסוימים.
החוק קובע סייגים ליכולת לבטל פעולה משפטית של קטין, גם אם התבצעה ללא הסכמת נציגו, וזאת בהתקיים אחד מן המקרים הבאים:
הקטין ביצע פעולה משפטית "שדרכם של קטינים בגילו לעשות כמוה" (ולא נגרם נזק לקטין או לרכושו)
הפעולה התבצעה בין קטין לבין אדם שלא ידע (ולא היה מצופה שידע) כי מדובר בקטין (ולא נגרם נזק לקטין או רכושו).
קיימים מקרים בהם לא יהיה כל תוקף משפטי לפעולותיו של הקטין אם התבצעו ללא הסכמת נציגו. לדוגמה - קבלת שירות באשראי, רכישת נכס באשראיו ועוד.
תלותו של הקטין בהורים, האפוטרופסים הטבעיים, הולכת ונחלשת ככל שהוא הופך עצמאי יותר, בין אם בשל התבגרותו ופיתוח כושר להפעיל שיקול דעת ולקבל החלטות, ובין אם בשל כך שהמחוקק רואה בו עצמאי יותר.
הגבלת הכשרות המשפטית בחוק > קטינים > הורי הקטין כאפוטרופסים

ככלל, הוריו של קטין ייחשבו כאפוטרופסים הטבעיים שלו. כחלק מתפקיד זה נדרשים ההורים לדאוג למכלול צרכיו של הקטין (לימודים, שמירת נכסיו, קביעת מקום מגוריו וכיוצ"ב). חובתם זו של ההורים אינה מסתכמת אך בביצוע פעולות אלה, אך נדרשת מהם עמידה ברף מסוים הנוגע לאיכות גידול הקטין. ההורים חייבים לנהוג לטובת הקטין "כדרך שהורים מסורים היו נוהגים בנסיבות העניין". חובות אלה עולים בקנה אחד עם האחריות החלה על ההורים במשפט העברי בברייתא במכת קידושין, וכפי שמשתקף בדיוני הכנסת על חוק הכשרות המשפטית.
החוק קובע כי טיפול בקטין וקבלת החלטות שונות הנוגעות לדרך גידולו יתקבלו על פי הסכמת שני ההורים. עם זאת, קיימות נסיבות מיוחדות בהן יוכל הורה לפעול על דעת עצמו.
במקרים בהם לא הגיעו ההורים להסכמה בנוגע לנושא הקשור לטיפול בקטין, בית המשפט עשוי להתערב ולתת מענה, והכל בהתאם לסיטואציה:
מחלוקת בנוגע לרכוש הקטין - רשאי כל אחד מן ההורים לפנות לבית המשפט לשם הכרעה.
מחלוקת בכל עניין אחר - רשאים שני ההורים ביחד לפנות לבית המשפט, אשר קודם לכן יפעל להבאת ההורים להסכמה בניהם ורק אחר כך, אם ראה לנכון, יכריע בסוגיה בעצמו.
בשל העובדה כי גידול ילדים (ובעיקר קטינים) הוא נושא מורכב אשר כולל בחובו החלטות רבות שמקבלים ההורים בנוגע לגידולם, החלטות שלעיתים עלולות לפגוע בקטין (בדרך זו או אחרת), הוגדרה בחוק מסגרת האחריות החלה על ההורים, לפיה לא ישאו ההורים באחריות לנזק שגרמו לקטין או לרכושו (תוך מילוי תפקידם כאפוטרופסים), אלא אם פעלו שלא בתום לב או שפעלו שלא לטובתו של הקטין).
על אף סמכותם הכמעט בלעדית של הורים בניהול חייו של הקטין, סמכות זו אינה בלתי מוגבלת וקיימים מקרים בהם אין ההורים מוסמכים לייצג את הקטין, מבלי שבית המשפט אישר אותן מראש. לדוגמה - פעולה משפטית בין הקטין לבין הוריו (או קרובי הוריו) נתינת ערבות וכיוצא בזה.
מנגד, עומדת חובתו (המשפטית) של הקטין לציית להוריו בכל עניין הנוגע לאפוטרופסותם.
הגבלת הכשרות המשפטית בחוק > פסול דין

אדם שמגיע לגיל 18, הופך מבחינה משפטית מקטין לבגיר. מרגע זה, הוריו מסיימים את תפקידם כאפוטרופסים (הטבעיים) שלו והם מנועים מלבצע במקומו כל פעולה או לקבל החלטות בעבורו.
עם זאת, במקרים בהם אדם בגיר אינו מסוגל לדאוג לענייניו, בשל מחלת נפש או ליקוי כלשהו בשכלו, רשאי בית המשפט, לבקשת בן זוגו או קרובו (או היועץ המשפטי לממשלה ובא כוחו), להכריז עליו כפסול דין ולמנות לו אפוטרופוס, אך זאת רק לאחר ששמע את אותו אדם או נציגו.
על מנת לענות על דרישות החוק, נדרש כי אותו אדם לא יהיה מסוגל לשלוט ולנהל היבטים בסיסיים רבים בחייו, דוגמת טיפול בבריאותו ובעניינו הכספיים. לעניין זה, אין זה מספיק שלאותו אדם יהיה קושי בניהול אספקט מסוים בחייו, אלא נדרשת אי יכולת כללית.
ההחלטה של בית המשפט לפסול את כשירותו המשפטית של אדם בוגר אינה סופית, וניתן לבטל החלטה זו, במקרה ובו בית המשפט סבר שההכרזה על הפסלות הייתה לא מוצדקת או כי חדלו להתקיים התנאים שהצדיקו את ההכרזה.
באשר לירידה קוגניטיבית (בעיקר במצבי דמנציה מסוגים שונים), גם לאחר הכרזה על בגיר כפסול דין יש לוודא כי מעודדים אותו להשמיע את דעתו עד כמה שניתן בכל סיטואציה בה נדרשת קבלת החלטות. יש לעשות שימוש בהסברים ברמתו וניסיון להבין את רוח רצונותיו. אם קיימת ירידה קוגניטיבית מסוימת אך עדיין יש יכולת להביע רצונות ברמה סבירה, ניתן למנות "תומך בקבלת החלטות" במקום אפוטרופוס מלא.
אין לנסות ולאלץ אדם לקבל החלטה בכיוון מסוים, ואין לפרש את רצונותיו באופן שונה מהמשתמע מדברים קודמים, טרם הירידה הקוגניטיבית.
הגבלת הכשרות המשפטית בחוק > פסול דין > הליך ההכרזה על פסול דין

פירוט בנוגע להליך הפורמלי להכרזה על אדם כפסול דין ניתן למצוא בתקנות הכשרות המשפטית והאפוטרופסות (סדרי דין וביצוע).
מינוי אפוטרופוס > התנאים למינוי אפוטרופוס

החוק מונה מספר מצבים בהם יתאפשר מינוי אפוטרופס:
לעובר
לקטין שאחד או שני הוריו מתו
לקטין ששני הוריו הוכרזו כפסולי דין
לקטין שהאפוטרופסות של הוריו נשללה מהם (לפי סעיף 27 לחוק הכשרות המשפטית)
לקטין שהאפוטרופסות של הוריו (או אחד מהם) הוגבלה (לפי סעיף 29 לחוק הכשרות המשפטית)
לקטין שהוריו אינם מסוגלים או נמנעים למלא את חובותיהם כלפי הקטין (לפי סעיפים 14–32 לחוק הכשרות המשפטית)
לפסולי דין
לאדם אחר שאינו יכול (באופן קבוע או זמני) לדאוג לענייניו (כולם או מקצתם) ואין מי שמוסמך ומוכן לדאוג להם במקומו.
לאדם שאין אפשרות לזהותו
אם נדרש מינוי אפוטרופוס לקטין, ייתן בית המשפט עדיפות לבן משפחתו של הקטין, אלא אם כן סבר כי בנסיבות העניין ותוך התחשבות בטובת הקטין, עדיף למנות אדם שאינו קרוב משפחה.
בטרם יחליט על מינוי אפוטרופוס, ישמע בית המשפט את דעת החסוי לנושא ויברר האם הוא מבין את משמעות המעשה ואת השלכותיו.
מינוי אפוטרופוס > זהות האפוטרופוס

לתפקיד האפוטרופוס יכולים להתמנות אחד מאלה:
אדם פרטי
תאגיד (מוסד, קרן, עמותה. לדוגמה: "הקרן לטיפול בחסויים")
האפוטרופוס הכללי
ועדת אפוטרופסות לנפגעי השואה - ועדה שהוקמה לשם מתן מענה לטיפול בניצולי שואה ואשר מורכבת מנציג משרד הבריאות ונציג גוף המטפל בענייני ניצולי השואה.
בית המשפט רשאי למנות לחסוי יותר מאפוטרופוס אחד.
מינוי אפוטרופוס > חובותיו של האפוטרופוס

בדומה לאחריות החלה על הורי קטין (המתפקדים כאפוטרופסים הטבעיים שלו), חייב האפוטרופוס למלא את תפקידו כאשר טובת החסוי עומדת מול עיניו בכל שלב, וזאת "כדרך שאדם מסור היה נוהג בנסיבות העניין". חובה זו אינה רלוונטית רק לאפוטרופסים טבעיים או לאפוטרופוסים שמונו על ידי בית משפט, אלא על כל אפוטרופוס באשר הוא, אף אם פוטר, התפטר, נפל פגם במינויו או מכל סיבה אחרת. המטרה היא להכיר באפוטרופוס הלכה למעשה מחד, אך להדגיש כי כל חובותיו של אפוטרופוס חלות אף עליו וזאת על מנת שלא לפגוע בטובתו של החסוי מאידך.
לעיתים נוצר מצב בו על האפוטרופוס להיות נאמן לשני צדדים בו זמנית, או שאינטרס אישי של האפוטרופוס עלול להתנגש באינטרס של החסוי. במקרים כאלו ועל מנת למנוע מצב בו עלולה להיפגם טובת החסוי בשל חשש לניגוד אינטרסים נקבע בחוק כי:
בפעולה משפטית בין החסוי לבין האפוטרופוס, בן זוגו או קרוביו של האפוטרופוס (חוץ ממתנות הניתנות לחסוי), ובפעולה משפטית בין החסוי לבין חסוי אחר של אותו אפוטרופוס, אין האפוטרופוס מוסמך לייצג את החסוי מבלי שבית המשפט או אפוטרופוס אחר שנתמנה למטרה זו אישר זאת מראש.
מינוי אפוטרופוס > סמכויותיו של האפוטרופוס

האפוטרופוס מוסמך לעשות ככל הדרוש לשם מילוי תפקידו. עם זאת, סמכות זאת אינה בלתי מוגבלת וקיימים מקרים בהם יזדקק האפוטרופוס לאישור בית המשפט על מנת לבצע פעולות מסוימות. לדוגמה - השכרת דירה, נתינת ערבות וכיוצ"ב.
מינוי אפוטרופוס > פיקוח על האפוטרופוס

על מנת שניתן יהיה לוודא כי האפוטרופוס פועל לפי אמות המידה שנקבעו בחוק וכי פעולותיו עומדו בקנה אחד עם טובת החסוי, קיים מנגנון פיקוח שנועד לוודא את זה. חוץ מסמכותו של בית המשפט להביא להגבלת סמכותו של אפוטרופוס ואף לפיטוריו, אם סבר כי פעל שלא כשורה, חייב האפוטרופוס בחובות דיווח מסוימות לאפוטרופוס הכללי:
האפוטרופוס חייב להגיש לאפוטרופוס הכללי, תוך שלושים ימים מיום מינויו, דו"ח הכולל פירוט של כל נכסי החסוי (כולל חובותיו), אלא אם כן פטר אותו האפוטרופוס הכללי מחובה זו או שדחה את מועד הגשת הדו"ח.
בית המשפט רשאי להורות לאפוטרופוס להגיש לאפוטרופוס הכללי (תוך שלושים יום מיום מינויו) שומה על שווי נכסי החסוי (אשר תיערך על ידי שמאי או אדם אחר).
האפוטרופוס חייב לנהל חשבונות שוטפים לגבי כל הקשור לנכסי החסוי ולהגיש פעם בשנה (ועם סיום תפקידו) לאפוטרופוס הכללי דו"ח על פעולותיו. הדו"ח יכלול פרטים על התקבולים והתשלומים שנעשו בנכסי החסוי ופרטים אחרים הקשורים לניהול רכוש החסוי, בצירוף אסמכתאות מתאימות.
מינוי אפוטרופוס > סיום תפקיד האפוטרופוס

ישנם מספר מקרים אשר בהתקיימם יסיים האפוטרופוס את תפקידו:
אם מעוניין האפוטרופוס לסיים את תפקידו הוא נדרש לקבל את אישור בית המשפט לכך.
בית המשפט רשאי לפטר אפוטרופוס אם סבר כי לא מילא את תפקידו כראוי (או בשל כל סיבה אחרת).
כאשר קטין מגיע לגיל בגרות פוקעת האפוטרופסות.
כאשר בית המשפט מבטל אפוטרופסות על פסול דין.
על מי שאינו קטין או פסול דין - אם קבע בית המשפט שחדלו סיבות האפוטרופסות או שהושגה מטרתה.
עם מותו של חסוי.
שלילה מיידית אך זמנית של אפוטרופוסות עם הגשת כתב אישום נגד האפוטרופוס בגין רצח, ניסיון רצח או אונס במשפחה. אפוטרופוסות תשלל לצמיתות עם הרשעתו של האפוטרופוס.
לקריאה נוספת

נתנאל ר. בושרי (2019), קטינים במשפט: מתלות לעצמאות (הוצאת שהם)
גבריאל הלוי, מחלות הנפש בחקיקה ובפסיקה במשפט האזרחי, לאור התפתחותה של הפסיכיאטריה הדינאמית, משפט רפואי וביו אתיקה, כרך 3 עמוד 11, 2010
ביאורים

↑  ככלל, לא ימונה על ידי בית המשפט אפוטרופוס לקטין, שכן על פי החוק, הורי הילד הם האפוטרופסים הטבעיים שלו.
↑  לפי סעיף 5 לחוק הכשרות המשפטית, הביטול יבוצע על ידי נציגו של הקטין, ואם אין נציג לקטין אז על ידי היועץ המשפטי לממשלה, וזאת תוך חודש ימים מאז שנודע למי מהם על הפעולה המשפטית. במקרה והם לא היו מודעים לפעולה, יוכל הקטין לבטל את הפעולה בעצמו, כחודש ימים לאחר שהפך לבגיר (הגיע לגיל 18).
↑  הפעולה תהיה בתוקף גם ללא אישורו של בית המשפט, אם נעשתה כלפי אדם אשר לא היה מודע כי קיים צורך באישור לשם ביצוע הפעולה. ראו סעיף 21 לחוק הכשרות המשפטית.
↑  במקרה ומונה תאגיד כאפוטרופוס, רשאי בית המשפט למנות אדם יחיד שיבצע את התפקיד מטעם התאגיד.
↑  אם האפוטרופוס הכללי ממלא את תפקיד האפוטרופוס, לא יחול עליו מספר מהוראות החוק. ראו סעיף 65 לחוק הכשרות המשפטית
↑  ראו דו"ח עדכון על ניהול נכסי החסוי
הערות שוליים

↑  סעיף 1 לחוק הכשרות המשפטית והאפוטרופסות
↑   חוק הכשרות המשפטית והאפוטרופסות, ספר החוקים הפתוח, באתר ויקיטקסט
↑  סעיף 2 לחוק הכשרות המשפטית והאפוטרופסות
↑  מינוי תומך החלטות, באתר כל זכות
↑   מיכל גילת, ייפוי כוח מתמשך בחדרה: כך תשלטו על עתידכם, באתר TheMarker‏, 29 באוגוסט 2023
↑  משרד המשפטים, נציבות שוויון זכויות לאנשים עם מוגבלות, הסבר על תיקון 18 לחוק הכשרות המשפטית והאפוטרופסות, באתר gov.il - שירותי ממשלה ומידע רשמי במקום אחד, ביום 11 באפריל 2016 פורסם תיקון נרחב לחוק הכשרות המשפטית והאפוטרופסות. נוספו לחוק חלופות מלבד אפוטרופסות, כדי לאפשר לאדם לממש את רצונו ובחירותיו, באופן התואם את עקרונות זכויות האדם., ‏27.06.2021 (בעברית)
↑  סעיף 3 לחוק הכשרות המשפטית והאפוטרופסות
↑  סעיף 80 לחוק הכשרות המשפטית והאפוטרופסות
↑  סעיף 4 לחוק הכשרות המשפטית והאפוטרופסות
↑  סעיף 6 לחוק הכשרות המשפטית והאפוטרופסות
↑  סעיף 6א לחוק הכשרות המשפטית והאפוטרופסות
↑  נתנאל ר. בושרי (2019), קטינים במשפט: מתלות לעצמאות, חלק א'-מבואות (16–277) וכן, פרק יא' בחלק ב': מינוי אפוטרופוס (583–598) (הוצאת שהם)
↑  סעיף 14 לחוק הכשרות המשפטית והאפוטרופסות
↑  סעיף 15 לחוק הכשרות המשפטית והאפוטרופסות
↑  סעיף 17 לחוק הכשרות המשפטית והאפוטרופסות
↑  נחום רקובר "המשפט העברי בחקיקת הכנסת – המקורות היהודיים בשילובם בדיוני הכנסת ובחוקי מדינת ישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ' 24 321-341: חוק הכשרות המשפטית והאפוטרופסות, באתר דעת.
↑  סעיף 18 לחוק הכשרות המשפטית והאפוטרופסות
↑  סעיף 19 לחוק הכשרות המשפטית והאפוטרופסות
↑  סעיף 22 לחוק הכשרות המשפטית והאפוטרופסות
↑  סעיף 20 לחוק הכשרות המשפטית והאפוטרופסות
↑  סעיף 16 לחוק הכשרות המשפטית והאפוטרופסות
↑  סעיף 62 לחוק הכשרות המשפטית והאפוטרופסות
↑  סעיף 8 לחוק הכשרות המשפטית והאפוטרופסות
↑  סעיף 10 לחוק הכשרות המשפטית והאפוטרופסות
↑  סעיף 62 לחוק הכשרות המשפטית והאפוטרופסות
↑  חוק האפוטרופסות |, באתר gerontology.sugia.net
↑  חוק הכשירות המנטלית |, באתר gerontology.sugia.net
↑  סעיף 33 לחוק הכשרות המשפטית והאפוטרופסות, תשכ״ב–1962
↑  סעיף 35 לחוק הכשרות המשפטית והאפוטרופסות, תשכ״ב–1962
↑  סעיף 36 לחוק הכשרות המשפטית והאפוטרופסות, תשכ״ב–1962
↑  סעיף 34 לחוק הכשרות המשפטית והאפוטרופסות, תשכ״ב–1962
↑  סעיף 67א לחוק הכשרות המשפטית והאפוטרופסות, תשכ״ב–1962
↑  סעיף 41 לחוק הכשרות המשפטית והאפוטרופסות, תשכ״ב–1962
↑  סעיף 67 לחוק הכשרות המשפטית והאפוטרופסות, תשכ״ב–1962
↑  סעיף 48 לחוק הכשרות המשפטית והאפוטרופסות, תשכ״ב–1962
↑  סעיף 47 לחוק הכשרות המשפטית והאפוטרופסות, תשכ״ב–1962
↑  סעיף 51 לחוק הכשרות המשפטית והאפוטרופסות, תשכ״ב–1962
↑  סעיף 52 לחוק הכשרות המשפטית והאפוטרופסות, תשכ״ב–1962
↑  סעיף 53 לחוק הכשרות המשפטית והאפוטרופסות, תשכ״ב–1962
↑  סעיף 60-62 לחוק הכשרות המשפטית והאפוטרופסות, תשכ״ב–1962
↑  אושר סופית במליאה: שלילת אפוטרופסות מהורה בשל רצח, ניסיון רצח או אונס במשפחה, באתר m.knesset.gov.il
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
| --- | --- |
בקרת זהויות :  NLI: 987007283356705171  BNE: XX526034  GND: 4129782-9  LCCN: sh85019863  NKC: ph575228